Na temelju članka 95. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18, i 112/19) i članka 36. Statuta Općine Sveti Ivan Žabno («Službeni glasnik Koprivničko-križevačke županije» broj 4/21), Općinsko vijeće Općine Sveti Ivan Žabno na 16. sjednici održanoj 27. rujna 2023. godine donosi

 **PRAVILNIK**

 **o izmjenama Pravilnika**

 **o ocjenjivanju službenika i namještenika Općine Sveti Ivan Žabno**

 Članak 1.

 U Pravilniku o ocjenjivanju službenika i namještenika Općine Sveti Ivan Žabno (“Službeni glasnik Koprivničko – križevačke županije” broj 5/09) članak 13. briše se.

 Članak 14. postaje članak 13.

 Članak 2.

Ovaj Pravilnik stupa na snagu osmog dana od dana objave u “Službenom glasniku Koprivničko-križevačke županije”.

OPĆINSKO VIJEĆE OPĆINE SVETI IVAN ŽABNO

KLASA: 120-01/23-01/01

URBROJ:2137-19-02/1-23-1

Sveti Ivan Žabno, 27. rujna 2023.

 PREDSJEDNIK:

 Krešimir Habijanec

 OBRAZLOŽENJE

Služba za inspekciju lokalne i područne (regionalne) samouprave Ministarstva pravosuđa i uprave provela je neposredan inspekcijski nadzor nad radom tijela Općine Sveti Ivan Žabno te je utvrdila da je općinski načelnik Općine Sveti Ivan Žabno donio Pravilnik o kriterijima za utvrđivanje natprosječnih rezultata u radu i načinu isplate dodatka za uspješnost na radu KLASA:119-01/10-01/01, URBROJ:2137/19-01/1-10-1 od 22. rujna 2010. godine te se stoga ukazuje da navedenu odredbu Pravilnika o ocjenjivanju službenika i namještenika Općine Sveti Ivan Žabno koja glasi : Službenicima i namještenicima ocijenjenima ocjenom „odličan“ općinski načelnik dodjeljuje jednokratan dodatak na plaću za uspješnost na radu (stimulaciju) u bruto iznosu od 20% plaće isplaćene za prethodni mjesec, u okviru prvog obračuna plaće nakon konačnosti rješenja o ocjenjivanju, treba brisati. Ovaj Pravilnik o ocjenjivanju službenika i namještenika Općine Sveti Ivan Žabno donesen je na 28. sjednici održanoj 3. travnja 2009. godine.

Slijedom navedenog predlaže se donošenje ovog novog Pravilnika o izmjenama Pravilnika o ocjenjivanju službenika i namještenika Općine Sveti Ivan Žabno.

 PROČELNICA:

 Blanka Drožđek Ivezić